פיציו לי
מלחמת האזרחים

| --- | --- |

 מדינה:  ארצות הברית ארצות הברית   הקונפדרציה הקונפדרציה
 השתייכות:  ארצות הברית צבא ארצות הברית   הקונפדרציה צבא הקונפדרציה
 תקופת הפעילות:  1856–1901 (כ־45 שנים)
 דרגה:   מייג'ור גנרל
 פעולות ומבצעים
 מלחמת האזרחים האמריקאית  מלחמת ארצות הברית-ספרד
פיציו לי התגייס לצבא הקונפדרציה כלוטננט בכוחות הפרשים, ובתחילה שירת כקצין במטהו של בריגדיר גנרל ריצ'רד ס. איוול (אנ') בקרב בול ראן הראשון. בספטמבר 1861 הוא קודם לדרגת לוטננט קולונל של רגימנט הפרשים הראשון של וירג'יניה תחת פיקודו של קולונל ויליאם א. ג'ונס (אנ'). במרץ 1862 החליף לי את ג'ונס, לאחר שנערכו ברגימנט בחירות בהתאם לחוק גיוס החובה של הקונפדרציה (אנ'). ב-24 ביולי 1862 הוא קודם לדרגת בריגדיר גנרל.
במהלך מערכת צפון וירג'יניה (אנ') זכה לי לפרסום שלילי על הגעתו המאוחרת לריכוז הפרשים, וכך אפשר לפרשים של צבא האיחוד לפשוט על מטהו של ג'ב סטיוארט (אנ') ולקחת את הכובע והשכמייה המנומרים המפורסמים שלו. על כל פנים, במהלך הפשיטה של הקונפדרציה על תחנת קטלט שאירעה לאחר מכן, הוא כבש את אוהל המפקדה ולקח את חליפת המדים של מייג'ור גנרל ג'ון פופ (אנ') מצבא האיחוד. הוא העניק את המעיל של פופ לסטיוארט כפיצוי על פריטי הלבוש שנלקחו ממנו.
לי תפקד היטב במערכת מרילנד (אנ') ב-1862, חיפה על נסיגת הרגלים של הקונפדרציה מההר הדרומי (אנ'), עיכב את התקדמות צבא האיחוד לשרפסבורג, מרילנד לפני קרב אנטיאטם, וחיפה על החצייה של הארמייה שלו את נהר פוטומק בחזרה לווירג'יניה. הפרשים של סטיוארט ערכו את רכיבתם השנייה סביב לצבא האיחוד במהלך הפשיטה על שמברסבורג (אנ') לפני ששבו בזמן כדי להגן על תנועתו של רוברט אדוארד לי לכוון קרב פרדריקסברג, שם הפרשים הגנו על האגף הימני הקיצוני של קווי הקונדפרציה. לי פיקד על פעולות הפרשים בקרב קליס פורד (אנ') במרץ 1863 במיומנות ובהצלחה, שם 400 אנשיו שבו 150 איש על סוסיהם ואיבדו 14 איש בלבד. בקרב צ'נסלורוויל (אנ') במאי אותה שנה, גילו הסיירים של לי שהאגף הימני של צבא האיחוד היה תלוי ועומד, מצב שאפשר את ההתקפה האגפית המוצלחת של מייג'ור גנרל תומאס ג'ונתן ג'קסון, מהלך שהובל על ידי הפרשים של לי.
לאחר קרב צ'נסלורוויל לקה לי בשיגרון דלקתי שהגביל את יכולותיו, והוא נעדר מהשירות במשך חודש, ועקב כך החמיץ פעולות פרשים משמעותיות בקרב ברנדי סטיישן (אנ'). הוא החלים בזמן כדי להוביל בריגדה ברכיבה השלישית של ג'ב סטיוארט סביב לצבא האיחוד בימים הראשונים של מערכת גטיסברג (אנ'), כשתרומתו המשמעותית ביותר הייתה בקרב קרלייל (אנ'). במהלך קרב גטיסברג, לחמה הבריגדה שלו ללא הצלחה בקרבות היום השלישי. בדיווח שהוציא סטיוארט לא זכה אף קצין לשבח למעט לי, שעליו הוא אמר שהוא היה "אחד ממפקדי הפרשים הטובים ביותר ביבשת, והוא ראוי מאוד לקידום". במהלך הנסיגה מגטיסברג, החזיקה הבריגדה של לי את המעברים בשפרדסטאון כדי למנוע מצבא האיחוד לעבור את נהר הפוטומק. ב-3 באוגוסט 1863 קודם לי לדרגת מייג'ור גנרל, והוא המשיך לשרת תחת פיקודו של סטיוארט, על אף שסטיוארט לא קיבל קידום בעקבות התנהלותו המפוקפקת במערכת גטיסברג. בעת שדודו תמרן את ארמיית צפון וירג'יניה בחזרה אל מרכז וירג'יניה, ביצעה הדיוויזיה של לי מארב מוצלח על כוח פרשים של צבא האיחוד בקרב באקלנד מילס (אנ') באותו סתיו.
במערכת אוברלנד (אנ') שהתנהלה באביב הבא, הועסק לי ברציפות כמפקד כוחות הפרשים של הדיוויזיה תחת פיקודו של סטיוארט. לאחר קרב הישימון (אנ'), הייתה דיוויזיית הפרשים של לי בעלת חלק מרכזי בעיכוב צבא האיחוד במרוץ שלו לקרב בית המשפט של ספוטסילבניה (אנ'). במהלכו של קרב זה, התנתק סטיוארט מהארמייה כדי לסכל את הפשיטה של מפקד הפרשים של צבא האיחוד, פיליפ שרידן, על ריצ'מונד. הוא לקח יחד עמו את הדיוויזיה של לי. משימה זו הסתיימה בסופו של דבר במותו של סטיואט בקרב ילו טברן (אנ'), ולאי-הצלחתו של לי לפרוץ את קו ההגנה של כוחות השחורים (אנ') של צבא ארצות הברית בפורט פוקהונטס (אנ') שבמחוז צ'ארלס סיטי ובפורט פאּוהאטאן (אנ') שבמחוז הנסיך ג'ורג'. לאחר מותו של סטיוארט, שירת לי תחת פיקודו של מייג'ור גנרל וייד המפטון (אנ') שהיה ידידו של לי במשך רוב ימי המלחמה וקודם כמחליפו של סטיוארט בשל היותו בכיר יותר ובשל ניסיונו המשמעותי. כמה משקיפים בני התקופה ציפו שאחיינו של רוברט אדוארד לי יקבל במקומו את הפיקוד.
לי הצטרף בסופו של דבר לג'ובל ארלי (אנ') במערכה שלו נגד מייג'ור גנרל פיליפ שרידן בעמק שננודואה, ובקרב וינצ'סטר השלישי (אנ') נורו שלושה סוסים שהוא רכב עליהם, והוא עצמו נפצע קשה. כאשר נשלח המפטון לסייע לגנרל ג'וזף א' ג'ונסטון בקרוליינה הצפונית, הפיקוד על כל כוחות הפרשים בארמייה של רוברט אדוארד לי הועבר ב-29 במרץ 1865 לידיו של פיציו לי, אך עד מהרה הגיעה הכניעה בקרב אפומטוקס. לי עצמו פיקד על התקיפה האחרונה של הקונפדרציה ב-9 באפריל בפארמוויל.